Komisijos komunikatas Tarybai ir Europos Parlamentui - Deklaracijos dėl pagrindinių tvarios plėtros principų projektas /* KOM/2005/0218 galutinis */





[pic] | EUROPOS BENDRIJŲ KOMISIJA | Briuselis, 2005.5.25 KOM(2005) 218 galutinis KOMISIJOS KOMUNIKATAS TARYBAI IR EUROPOS PARLAMENTUI Deklaracijos dėl pagrindinių tvarios plėtros principų projektas KOMISIJOS KOMUNIKATAS TARYBAI IR EUROPOS PARLAMENTUI Deklaracijos dėl pagrindinių tvarios plėtros principų projektas Pasaulinė aplinkos ir plėtros komisija tvarią plėtrą apibūdino kaip plėtrą, kuri tenkina dabartinius visuomenės poreikius, nemažindama ateities kartų galimybės tenkinti savo poreikius. Europos Sąjunga tvirtai palaiko Jungtinių Tautų deklaraciją, paskelbtą per 1992 m. Rio de Žaneire vykusį Žemės susitikimą. Kitoje „Rio + 5“ konferencijoje Europos Sąjunga ir jos valstybės narės įsipareigojo priimti tvarios plėtros strategijas. 1997 m. pasirašytoje Amsterdamo sutartyje, atsižvelgiant į EB sutarties 2, 3 ir 6 straipsnius, tvari plėtra apibūdinama kaip pagrindinis Europos Sąjungos tikslas. 2001 m. Geteborge Europos Sąjunga priėmė tvarios plėtros strategiją. 2002 m. Europos Vadovų Taryboje Barselonoje ši strategija buvo papildyta išorės aspektu ir Europos Sąjunga aktyviai rėmė Johanesburge vykusio Pasaulio vadovų susitikimo dėl tvarios plėtros išvadas. Europos Sąjunga tvirtai pasiryžus užtikrinti tvarią plėtrą. Tai esminis ES politikos krypčių ir veiksmų principas. Europos Sąjunga siekia sukurti visuomenę, kuri būtų paremta laisve, demokratija ir pagarba pagrindinėms teisėms, skatinančioms lygias galimybes bei kartų solidarumą. Ji sieks užtikrinti Europos tvarią plėtrą, pagrįstą subalansuotu ekonomikos augimu ir stabiliomis kainomis, konkurencinga socialinės rinkos ekonomika, kuria siekiama visiško užimtumo, aukšto išsilavinimo lygio ir socialinės pažangos, bei aukšto lygio aplinkos apsaugos ir aplinkos kokybės gerinimo. Vadovaudamasi iniciatyviu požiūriu, ES gali aplinkos apsaugos ir socialinės sanglaudos poreikį paversti galimybe plėtoti inovacijas, augimą ir užimtumą. Atnaujinta Lisabonos darbotvarkė yra svarbiausia prioritetinio tvarios plėtros tikslo dalis, suteikianti galimybę išnaudoti varomąją dinamiškos ekonomikos jėgą aukštesniam socialiniam ir ekonominiam siekiui pasiekti. Abiejų strategijų sąveika skatins dinamiškos ir darnios visuomenės atsiradimą. Be to, Europos Sąjunga ir jos valstybės narės daug prisidėjo prie tvarios plėtros skatinimo tarptautiniu mastu. Jos skatina nuolatinį dialogą su kitomis šalimis, kuriuo siekiama sėkmingai užtikrinti tvarią plėtrą pasauliniu mastu. Europos Sąjunga įsitikinusi, kad ji tik tuo atveju galės įgyvendinti savo pagrindinius vidaus prioritetus, jeigu ji sugebės užtikrinti deramą vaidmenį pasaulio scenoje. Prie šio komunikato pridėtu Deklaracijos dėl pagrindinių tvarios plėtros principų projektu siekiama padėti vadovauti tvarios plėtros strategijos atnaujinimo darbams. Deklaracijoje pabrėžiama plati ir ilgalaikė tvarumo vizija, nustatomi pagrindiniai ES politikos ir veiksmų tikslai bei nurodoma kaip ES ketina pasiekti šiuos tikslus. Šie pagrindiniai principai sutampa su dinamiško Europos visuomenės modelio vertybėmis. Jais bus įtvirtinta mūsų ambicinga darbotvarkė ir jie padės visiems dabar ir ateityje gyventi geriau. Komisija, remdamasi šiais principais ir atsižvelgdama į pavasario Europos Vadovų Tarybos prašymą, šių metų bėgyje pateiks naujos, labiau visapusiškesnės ir ambicingesnės tvarios plėtros strategijos projektą. Jame bus pateiktos ilgalaikės gairės, aiškūs tikslai, veiksmingi stebėsenos mechanizmai ir bus didinama sąsaja tarp viena kitą papildančių veiksmų ir politikos krypčių. Tvarumo vidaus ir išorės matmenys bus visiškai integruoti į naująją strategiją Deklaracijos dėl pagrindinių tvarios plėtros principų projektas Tvari plėtra yra pagrindinis Sutartyje nustatytas visų Europos bendrijos politikos krypčių tikslas. Siekiama, kad nuolat gerėtų dabartinių ir ateities kartų gyvenimo kokybė. Visų pirma svarbu išsaugoti biologinę įvairovę. Šis tikslas paremtas demokratijos principais, teisinės valstybės vertybėmis ir pagarba pagrindinėms teisėms, tokioms kaip laisvė ar lygios galimybės visiems. Tokiu būdu skatinamas solidarumas tarp kartų. Taikiame ir saugiame pasaulyje, kuriame gerbiama kultūrų įvairovė, siekiama skatinti dinamišką ekonomiką, kur būtų aukštas užimtumo, išsilavinimo, sveikatos apsaugos, socialinės ir teritorinės sanglaudos bei aplinkosaugos lygis. Siekiant šių tikslų įgyvendinimo Europoje ir visame pasaulyje, Europos Sąjunga ir jos valstybės narės, atskirai ar kartu su partneriais, privalo siekti ir laikytis šių tikslų ir principų: Pagrindiniai tikslai Aplinkosauga Išsaugoti biologinę įvairovę, saugoti gamtos išteklius ir užtikrinti aukštą aplinkos apsaugos ir kokybės gerinimo lygį. Sustabdyti ir sumažinti taršą bei skatinti, kad tvari plėtra ir darnus vartojimas atsietų ekonomikos augimą nuo aplinkos niokojimo. Socialinė lygybė ir sanglauda Siekti, kad visuomenė būtų demokratiškesnė, darnesnė, sveikesnė, saugesnė, grindžiama socialine integracija ir gerbianti pagrindines teises bei kultūrinę įvairovę, kad ji leistų užtikrinti lygias galimybes ir kovoti su visomis diskriminacijos formomis. Ekonomikos klestėjimas Skatinti klestinčią, novatorišką, paremtą žiniomis, konkurencingą ir ekologiškai veiksmingą ekonomiką, dėl kurios Europos Sąjungoje pagerėtų gyvenimo lygis ir būtų visiškas ir aukšto lygio užimtumas. Tarptautinių įsipareigojimų vykdymas Skatinti demokratinių institucijų, paremtų taika, saugumu ir laisve, steigimą visame pasaulyje ir užtikrinti šių institucijų stabilumą. Visame pasaulyje aktyviai skatinti tvarią plėtrą ir užtikrinti, kad Europos Sąjungos vidaus ir išorės politika būtų suderinama su pasauliniu tvarios plėtros tikslu ir tarptautiniais įsipareigojimais. Pagrindiniai ES politikos krypčių principai Pagrindinių teisių rėmimas ir apsauga Remiant pagrindines teises, kovojant su visomis diskriminacijos formomis ir prisidedant prie skurdo mažinimo pasaulyje, siekti, kad žmogus būtų Europos Sąjungos politikos centre. VIENODAI GERų SąLYGų VISOMS KARTOMS SUDARYMAS Atsižvelgti į dabartinių kartų poreikius, nesumažinant ateities kartų galimybės tenkinti savo poreikius ES ar kitose pasaulio vietose. Atvira ir demokratinė visuomenė Užtikrinti piliečių teisę į informaciją ir teisę kreiptis į teismą. Suinteresuotosioms šalims ir asociacijoms užtikrinti konsultacijų ir dalyvavimo teises. Piliečių dalyvavimas Skatinti piliečių dalyvavimą sprendimų priėmimo procese. Skatinti švietimą tvarios plėtros tema ir supažindinti visuomenę su šiuo klausimu. Piliečius informuoti apie poveikį, kurį jie daro aplinkai ir būdus, kaip rinktis labiau aplinką tausojančius metodus. Įmonių ir socialinių partnerių dalyvavimas Skatinti socialinį dialogą, įmonių socialinę atsakomybę ir privataus bei viešojo sektorių partnerystę, skatinant bendradarbiavimą ir bendrą atsakomybę, kuriais būtų siekiama užtikrinti darnią gamybą ir vartojimą. Politikos nuoseklumas ir valdymas Skatinti visų Europos Sąjungos politikos krypčių nuoseklumą ir vietos, regioninių, nacionalinių ir pasaulio veiksmų nuoseklumą, siekiant padidinti šių šalių indėlį užtikrinant tvarią plėtrą. Politikos integravimas Skatinti ekonomikos, socialinių ir aplinkos klausimų integravimą taip, kad jie derėtų tarpusavyje ir naudojant priemones, skirtas geresniam reglamentavimui skatinti, tokias kaip darnaus poveikio vertinimas bei suinteresuotųjų šalių konsultacijos, stiprintų vienas kitą. Pasinaudoti geriausiomis turimomis žiniomis Užtikrinti, kad politika būtų formuojama, vertinama ir įgyvendinama remiantis geriausiomis žiniomis, ir kad šiuos veiksmus būtų verta vykdyti ekonominiu požiūriu, bei kad jie būtų ekonomiški. Atsargumo principas Objektyvaus mokslinio netikrumo atveju, siekiant išvengti rizikos pakenkti žmonių sveikatai ar aplinkai, reikia elgtis atsargiai ir imtis atsargumo priemonių. TERšėJAI MOKA Užtikrinti, kad kainos atspindėtų tikrąsias visuomenės patirtas gamybinės ir vartojimo veiklos sąnaudas, ir kad teršėjai mokėtų už žmonių sveikatai ir aplinkai padarytą žalą .